Quintus Pompeius Sosius Falco

Quintus Pompeius Sosius Falco (quando natus mortuusve sit, nescimus) senator Romanus patricius secundo et tertio saeculo fuit. Pater Sosii Quintus Pompeius Senecio Sosius Priscus erat, qui anno 169 consul ordinarius creatus est. Sulpiciam Agrippinam in matrimonium duxit et ex ea Quintum Pompeium Falconem Sosium Priscum filium habuit, qui postea quaestor candidatus principis erat. 
Commodus imperator Sosium consulem ordinarium destinatum anno 192 necare in animo habuisse ferturCassius Dio, LXXII 22,2. Cum Commodus imperator 31 Decembris 192 necatus esset, Sosius die sequenti - i.e. 1 Ianuarii 193 - consulatum ordinarium coepit. Consul Pertinacem imperatorem proclamatum recusavit et a Quinto Aemilio Laeto praefecto praetorio ad imperium invitatus purpuram negavit. Sed tamen Pertinax imperator eius vitae pepercitDer Neue Pauly, Stuttgardiae 1999, T. 11, c. 746.

 Notae 

Categoria:Senatores
Categoria:Nati saeculo 2
Categoria:Gens Sosia
Categoria:Mortui saeculo 2 aut 3